Absa se webtuiste skielik 'verbode' vir almal | Netwerk24
07 Augustus 2020 11:28
Die bank het nog nie aangedui wat fout was met sy webtuiste nie. Dit het na sowat 30 minute weer begin werk. Sy app is wel nie geraak nie.
Op Twitter het verskeie Absa-kliënte omstreeks 11:00 begin kla dat hulle nie op Absa se webtuiste kan aanmeld en banksake afhandel nie.
Die tipe foutboodskap wat Absa se webtuiste Vrydag getoon het, dui normaalweg op 'n fout met die webtuiste se bediener.
'n Sogenaamde "403 Forbidden"-foutboodskap beteken die bediener het nie die nodige toestemming om die inhoud van die blad aan die besoeker te toon nie.
Dit is gewoonlik weens foutiewe verstellings aan die kant van die bediener en dus iets wat Absa sou moes regstel voor sy webtuiste weer behoorlik sal werk.
Die bank het ook nog nie op kliënte se vele twiets en klagtes op Twitter reageer of erken daar was enigsins fout met sy webtuiste nie.